pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศูนย์ปฏิบัติการร่วมการแพทย์และสาธารณสุข เพิ่มบุคลากรดูแลประชาชนที่เดินทางมากราบถวายบังคมพระบรมศพ แนะประชาชนเตรียมความพร้อมร่างกาย พกยาประจำตัว
วันพฤหัสบดีที่ 28 กันยายน 2560
ศูนย์ปฏิบัติการร่วมการแพทย์และสาธารณสุข เพิ่มบุคลากรดูแลประชาชนที่เดินทางมากราบถวายบังคมพระบรมศพ แนะประชาชนเตรียมความพร้อมร่างกาย พกยาประจําตัว
ศูนย์ปฏิบัติการร่วมการแพทย์และการสาธารณสุข   เพิ่มบุคลากรการแพทย์ดูแลประชาชนที่เดินทางมากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช
ศูนย์ปฏิบัติการร่วมการแพทย์และการสาธารณสุข  เพิ่มบุคลากรการแพทย์ดูแลประชาชนที่เดินทางมากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่มีจํานวนเพิ่มขึ้นถึงวันละ 60,000 – 70,000 คน แนะประชาชนเตรียมพร้อมร่างกายและอุปกรณ์ป้องกันความร้อน ผู้สุงอายุ ผู้ป่วยโรคเรื้อรังพกยาประจําตัว ข้อมูลส่วนตัว อาทิ ประวัติการแพ้ยา โรคประจําตัว เบอร์โทรติดต่อญาติ ติดตัวไว้ตลอดเวลา
วันนี้ (28 กันยายน 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า จากการที่สํานักพระราชวังได้ประกาศเลื่อนกําหนดวันสุดท้ายของการกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นวันที่ 5 ตุลาคม 2560 รัฐบาลได้กําชับให้ทุกหน่วยงานดูแลประชาชนที่เดินทางมากราบถวายบังคมพระบรมศพ ณ พระที่นั่งดุสิตมหาปราสาท ภายในพระบรมมหาราชวัง และบริเวณสนามหลวงอย่างดีที่สุด โดยในสัปดาห์ที่ผ่านมามีประชาชนเดินทางมากราบถวายบังคมพระบรมศพเพิ่มขึ้น มีจํานวนประมาณ 60,000 – 70,000 คนต่อวัน ศูนย์ปฏิบัติการร่วมการแพทย์และสาธารณสุข จึงได้ปรับแผนในการให้บริการ โดยเพิ่มบุคลากรการแพทย์ และปรับเวลาในการปฏิบัติงานเป็น 2 ผลัด รวมทั้งการประสานส่งต่อผู้ป่วยจากหน่วยแพทย์ไปยังโรงพยาบาล เพื่อให้การดูแลประชาชนที่เจ็บป่วยทั่วไป หรือเจ็บป่วยฉุกเฉินอย่างเต็มที่
นายแพทย์โสภณกล่าวต่อว่า สภาพอากาศที่เปลี่ยนแปลงทั้งร้อนอบอ้าว แดดแรง ฝนตก ประกอบกับช่วงนี้มีประชาชนเดินทางมากราบถวายบังคมพระบรมศพฯ เป็นจํานวนมาก จึงขอแนะนําให้มีการเตรียมสภาพร่างกายให้พร้อม พักผ่อนให้เพียงพอ เตรียมหมวก พัด อาหารแห้ง น้ําดื่มหรือภาชนะสําหรับเติมน้ํา ผู้มีโรคประจําตัวควรพกยาประจําตัว ผู้สูงอายุหรือประชาชนที่เดินทางมาคนเดียว ควรเขียนชื่อ สกุล รายละเอียดประวัติการแพ้ยาหรือโรคประจําตัว โรงพยาบาลที่รักษา เก็บติดตัวไว้ตลอดเวลา พร้อมหมายเลขโทรศัพท์เพื่อติดต่อญาติ เพื่อเป็นข้อมูลในการดูแลหากเป็นลมหรือเจ็บป่วยฉุกเฉิน ทั้งนี้ สามารถรับบริการทางการแพทย์ได้ที่โรงพยาบาลสนามกองทัพบกบริเวณสนามหลวงด้านทิศเหนือ (ตรงข้ามเจดีย์ขาว) หน่วยแพทย์ที่หน้าศาลหลักเมือง และในพระบรมมหาราชวัง หรือโทรสายด่วน 1669, 1646 ตลอด 24 ชั่วโมง
ด้านนายแพทย์ณรงค์ อภิกุลวณิช รองอธิบดีกรมการแพทย์ ในฐานะผู้ควบคุมศูนย์ปฏิบัติการร่วมการแพทย์และการสาธารณสุข กระทรวงสาธารณสุข และกรุงเทพมหานคร กล่าวว่า ศูนย์ปฏิบัติการร่วมการแพทย์และการสาธารณสุข ฯ ซึ่งประกอบด้วย หน่วยงานภาครัฐ และองค์กรสาธารณประโยชน์ 31 แห่ง ได้ร่วมกันปฏิบัติงานดูแลผู้เจ็บป่วยตั้งแต่วันที่ 14 ตุลาคม 2559 จนถึง 27 กันยายน 2560 ให้บริการประชาชนรวมทั้งสิ้น 3,594,679 คน ส่วนใหญ่ร้อยละ 97 เป็นการปฐมพยาบาลเบื้องต้น เป็นลมจากอากาศร้อน อ่อนเพลีย และตรวจโรครักษาทั่วไป เช่น ปวดศีรษะ เวียนศีรษะ เป็นไข้ เจ็บคอ ปวดเมื่อยกล้ามเนื้อปวดท้อง ท้องเสีย เป็นต้น นําส่งรักษาต่อที่โรงพยาบาล 1,250 คน และตรวจประเมินสุขภาพทางจิตโดยทีมสุขภาพจิต (Mental Health Crisis Assessment and Treatment Team : MCATT) รวม 5,425 คน
รัฐบาลไทย-ข่าวทำเนียบรัฐบาล-สธ.เน้นย้ำการทำความสะอาดจุดสัมผัสในห้าง ลดแพร่เชื้อโควิด19
วันเสาร์ที่ 16 พฤษภาคม 2563
สธ.เน้นย้ําการทําความสะอาดจุดสัมผัสในห้าง ลดแพร่เชื้อโควิด19
กระทรวงสาธารณสุข  กําชับผู้ประกอบการ ทําความสะอาดจุดสัมผัสร่วมทุกชั่วโมง ชี้เป็นจุดเสี่ยงแพร่เชื้อโควิด19 รวมทั้งคัดกรองวัดไข้พนักงานทุกวัน  ลดความเสี่ยงแพร่กระจายเชื้อระหว่างทํางาน  พร้อมแนะนําเพิ่มระบบถ่ายเทให้อากาศไหลเวียนดี ยืนยันถ้าทุกคนร่วมมือกันจ
กระทรวงสาธารณสุข กําชับผู้ประกอบการ ทําความสะอาดจุดสัมผัสร่วมทุกชั่วโมง ชี้เป็นจุดเสี่ยงแพร่เชื้อโควิด19 รวมทั้งคัดกรองวัดไข้พนักงานทุกวัน ลดความเสี่ยงแพร่กระจายเชื้อระหว่างทํางาน พร้อมแนะนําเพิ่มระบบถ่ายเทให้อากาศไหลเวียนดี ยืนยันถ้าทุกคนร่วมมือกันจะสร้างความปลอดภัยวิถีชีวิตใหม่เกิดขึ้นได้
บ่ายวันนี้ (16 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า กระทรวงสาธารณสุข ยังคงเน้นย้ํามาตรการป้องกันการติดเชื้อไวรัสโคโรนา 2019 ในกิจการทั้ง 4 กลุ่ม ตั้งแต่กลุ่มความเสี่ยงต่ําจนถึงกลุ่มที่มีความเสี่ยงสูง โดยเฉพาะสถานประกอบการขนาดใหญ่ต้องให้ความสําคัญเมื่อเริ่มกลับมาให้บริการ คือ การทําความสะอาดจุดสัมผัสต่างๆ ที่จะมีผู้ใช้บริการจํานวนมาก อาทิ พื้น ผนัง เคาน์เตอร์บริการ ห้องสุขา ต้องจัดพนักงานทําความสะอาดจุดสัมผัสเป็นรายชั่วโมง โดยพนักงานทําความสะอาดต้องผ่านการตรวจวัดไข้ทุกวัน ป้องกันความเสี่ยงการแพร่กระจายเชื้อในระหว่างปฏิบัติงาน รวมทั้งต้องให้ความสําคัญการกําจัดขยะที่อาจจะเพิ่มขึ้นจากการใช้ภาชนะประเภทใช้แล้วทิ้ง ให้พร้อมเมื่อเปิดให้บริการ
แพทย์หญิงพรรณพิมล กล่าวต่อว่า ประชาชนอาจมีข้อกังวลการที่ห้างสรรพสินค้าไม่ได้เปิดให้บริการ เมื่อเปิดให้บริการอีกครั้งจะมีผลต่อระบบถ่ายเทอากาศหรือไม่นั้น จากการลงพื้นที่ตรวจสอบพบว่า แม้ว่าที่ผ่านมาห้างสรรพสินค้าจะไม่ได้เปิดบริการ แต่ได้เดินระบบเพื่อตรวจสอบการทํางานของระบบปรับอากาศอยู่ทุกวัน โดยได้ให้คําแนะนําเพิ่มเติมเรื่องความสะอาดและการจัดการระบบถ่ายเทอากาศเพิ่มเติม เพื่อให้มีการไหลเวียนอากาศเพิ่มขึ้น รวมทั้งได้ให้คําแนะนําเรื่องการวัดระดับคลอรีนในระบบถังเก็บน้ําว่าได้มาตรฐานหรือไม่ เนื่องจากหากเก็บน้ําไว้นานเกินไปค่าคลอรีนในน้ําอาจเจือจางได้ สําหรับประชาชนผู้ใช้บริการได้ย้ํามาตรการสุขอนามัยส่วนบุคคล ต้องสวมหน้ากากตลอดเวลา ยกเว้นแค่ช่วงรับประทานอาหาร หรือช่วงออกกําลังกายหนักๆเท่านั้น ส่วนผู้ให้บริการที่ต้องเจอลูกค้าจํานวนมากต้องสวมหน้ากากและใส่เฟสชิลด์ร่วมด้วย ที่สําคัญต้องมีจุดล้างมือ จุดคัดกรองวัดไข้ และกําหนดจุดเว้นระยะห่างอย่างเหมาะสมอีกด้วย
“ข้อสังเกตจากการสํารวจการประกอบกิจการระยะผ่อนคลายที่ 1 พบว่า ตลาด ร้านอาหาร/แผงลอยซูเปอร์มาร์เก็ต ผ่านมาตรการคุมเข้มถึงร้อยละ 95 ที่ต้องเน้นย้ําเพิ่มคือการคุมจํานวนคนต่อพื้นที่ไม่ให้แน่นเกินไป กําหนดเวลาการเข้าใช้งานไม่นานมากไป การทําความสะอาดจุดเสี่ยงเพิ่ม และคนขายหรือผู้ให้บริการต้องใส่หน้ากากให้ถูกต้อง ไม่ใช่ใส่ปิดแค่คางเท่านั้น ถ้าพบเจอต้องช่วยให้คําแนะนํา ส่วนร้านเสริมสวย ร้านตัดขนสัตว์สนามกีฬา สวนสาธารณะ จุดที่เน้นย้ํา คือ เรื่องการทําความสะอาดห้องน้ํา อุปกรณ์ และการกําจัดขยะอย่างถูกสุขลักษณะ ถ้าเราร่วมมือกันใช้ชีวิตวิถีใหม่อย่างปลอดภัย เชื่อว่ามาตรการผ่อนคลายระยะที่สองนี้จะผ่านไปได้ด้วยดี ทั้งนี้ หากประชาชนมีข้อแนะนําขอให้แจ้งได้ที่ แอปพลิเคชัน Thai stop COVID-19 ” แพทย์หญิงพรรณพิมลกล่าว
รัฐบาลไทย-ข่าวทำเนียบรัฐบาล-กสร. เอาผิดอาญา นายจ้างไม่ปฏิบัติตามกม.ความปลอดภัย ทำลูกจ้างแขนขาด
วันศุกร์ที่ 16 กุมภาพันธ์ 2561
กสร. เอาผิดอาญา นายจ้างไม่ปฏิบัติตามกม.ความปลอดภัย ทําลูกจ้างแขนขาด
กรมสวัสดิการและคุ้มครองแรงงาน เอาผิดอาญานายจ้างไม่ปฏิบัติตามกฎหมายความปลอดภัยเป็นเหตุให้ ลูกจ้างถูกเครื่องจักรหนีบแขนขาด พร้อมแจงกรณีลูกจ้างติดใจเรื่องเงินช่วยเหลือจากนายจ้างสามารถใช้สิทธิทางศาลได้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กรณีลูกจ้างโรงงานแห่งหนึ่งในนิคมอุตสาหกรรมบางปู จังหวัดสมุทรปราการ ได้โพสต์ข้อความผ่านเฟสบุ้คส่วนตัว ขอความช่วยเหลือกรณีถูกเครื่องจักรหนีบแขนขาดว่า ได้ตรวจสอบเรื่องดังกล่าวแล้ว เบื้องต้นทราบว่าลูกจ้างดังกล่าวเป็นลูกจ้างปฏิบัติงานที่สถานประกอบกิจการแห่งหนึ่งในนิคมอุตสาหกรรมบางปู จังหวัดสมุทรปราการ เหตุเกิดขณะที่ลูกจ้างปฏิบัติงานอยู่ประจําเครื่องตียาง และยางกําลังไหลออกจากตัวเครื่อง ลูกจ้างได้ทําการปิดสวิทซ์ และล้วงมือเข้าดึงยางออกจากตัวเครื่อง แต่เครื่องยังมีความหน่วงจึงทําให้หนีบแขนข้างขวาของลูกจ้างขาดระดับข้อศอก หลังเกิดอุบัติเหตุนายจ้างได้ส่งลูกจ้างไปรักษาที่โรงพยาบาลปัจจุบันลูกจ้างอยู่ระหว่างพักรักษาตัว สําหรับการดําเนินการทางกฎหมาย กสร.ได้ดําเนินการร้องทุกข์กล่าวโทษนายจ้างรายนี้กับพนักงานสอบสวนกรณีไม่แจ้งให้ลูกจ้างทราบถึงอันตรายที่อาจจะเกิดขึ้นจากการทํางาน และไม่จัดทําข้อบังคับและคู่มือว่าด้วยความปลอดภัยในการทํางาน ซึ่งเป็นการฝ่าฝืนไม่ปฏิบัติตามพระราชบัญญัติความปลอดภัยอาชีวอนามัยและสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2552 ทั้งนี้ ความผิดดังกล่าวมีโทษจําคุกไม่เกิน 1 ปี หรือปรับไม่เกิน 4 แสนบาทหรือทั้งจําทั้งปรับ
อธิบดีกรมสวัสดิการและคุ้มครองแรงงาน กล่าวเพิ่มเติมว่า ขณะนี้นายจ้างยังไม่ได้เลิกจ้างลูกจ้างและจ่ายค่าจ้างให้กับลูกจ้างตามปกติ อย่างไรก็ตามหากมีการเลิกจ้างลูกจ้าง กสร.จะดําเนินการให้ลูกจ้างได้รับสิทธิประโยชน์ตามกฎหมายในทันที ส่วนเรื่องการจ่ายเงินช่วยเหลือของนายจ้างเป็นเรื่องที่ทั้งสองฝ่ายต้องพูดคุยกัน หากลูกจ้างเห็นว่านายจ้างละเลยก็สามารถใช้สิทธิทางศาลเพื่อเรียกร้องค่าเสียหายจากนายจ้างได้
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19)  ประจำวันที่ 17 เมษายน 2563
วันศุกร์ที่ 17 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)  ประจําวันที่ 17 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 17 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่17 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –17 เมษายน2563 (7.00 น.) พบผู้ป่วยจํานวน 2,180,003 ราย เสียชีวิต 145,417 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 677,056 ราย เสียชีวิต 34,580 รายสเปนพบผู้ป่วย 184,948 ราย เสียชีวิต 19,315 ราย และอิตาลีพบผู้ป่วย 168,941 ราย เสียชีวิต 22,170 ราย
2. สถานการณ์ในประเทศไทย (16 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ ซึ่งมีผู้ป่วยกลับบ้านได้ 96 ราย (สะสม 1,689 ราย) ผู้ป่วยรายใหม่รายงานวันนี้ 28 ราย ทําให้มีผู้ป่วยไม่ถึง 1,000 ราย ที่ยังรักษาอยู่ในโรงพยาบาล เหลือ 964 ราย
โดยผู้ป่วยรายใหม่ 28 ราย นับเป็นลําดับที่ 2,673-2,700 จําแนกเป็นกลุ่มได้ดังนี้
กลุ่มที่1สาเหตุหลักที่พบคือเป็นผู้มีประวัติสัมผัสกับผู้ป่วยที่มีรายงานมาแล้ว16ราย(ในจํานวนนี้เป็นผู้สัมผัสในครอบครัว 6 ราย /พบผู้ป่วยที่จังหวัดปัตตานี, ยะลา, ภูเก็ต, ชุมพร, ขอนแก่น, กรุงเทพฯ)ไม่พบรายงานผู้เดินทางจากต่างประเทศและบุคลากรทางการแพทย์
กลุ่มที่2ผู้ป่วยรายใหม่ จํานวน5รายมีรายละเอียด ดังนี้
2.1 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.2 อาชีพเสี่ยง 4 ราย (เป็นพนักงานบริษัทร่วมงานกับชาวต่างชาติ, พนักงานโรงงาน, พนักงานสถานบันเทิง, รับจ้างทั่วไป)
กลุ่มที่3ยืนยันพบเชื้อ อยู่ระหว่างสอบสวนโรค7ราย
วันนี้ ได้รับรายงานผู้ป่วยเสียชีวิต 1 ราย เป็นหญิงไทยอายุ 85 ปี อาชีพแม่บ้าน มีโรคประจําตัวเป็นเบาหวาน ความดันโลหิตสูง เข้ารับรักษาที่โรงพยาบาลแห่งหนึ่งในจังหวัดชุมพร ด้วยอาการไข้ ไอ หอบเหนื่อย ผลวินิจฉัยเบื้องต้นเป็นปอดอักเสบ แพทย์ใส่ท่อช่วยหายใจ เก็บตัวอย่างส่งตรวจทางห้องปฏิบัติการพบเชื้อโควิด 19 เสียชีวิตวันที่ 16 เมษายน 2563 (เป็นผู้เสียชีวิตรายที่ 47)
โดยสรุปภาพรวมวันนี้ มีผู้ป่วยกลับบ้านสะสม1,689 ราย ยังรักษาในโรงพยาบาล 964 รายเสียชีวิตรวม 47 รายรวมมีผู้ป่วยสะสม 2,700 ราย
อย่างไรก็ตาม ขอให้ประชาชนยังต้องปฏิบัติตามคําแนะนําของกระทรวงสาธารณสุขอย่างเคร่งครัด งดออกจากบ้านโดยไม่จําเป็น งดการรวมกลุ่มสังสรรค์ เพื่อไม่นําเชื้อจากภายนอกเข้าสู่บ้าน ให้สวมหน้ากากอนามัย ล้างมือบ่อยๆ แยกสํารับอาหาร ใช้ช้อนกลางส่วนตัว ที่สําคัญคือการเว้นระยะห่างระหว่างกันประมาณ 2 เมตร จะช่วยลดความเสี่ยงในการแพร่เชื้อสู่ผู้อื่น
จากรายงานผู้ป่วยติดเชื้อไวรัสโรนา 2019 ในช่วง 14 วันที่ผ่านมา (วันที่ 3 -16 เมษายน 2563) มี 27 จังหวัด ที่ยังไม่มีรายงานผู้ป่วยรายใหม่ คือ เชียงราย, เพชรบุรี, เพชรบูรณ์, แพร่, แม่ฮ่องสอน, กาญจนบุรี, กาฬสินธุ์, จันทบุรี, นครนายก, บุรีรัมย์, มหาสารคาม, มุกดาหาร, ยโสธร, ร้อยเอ็ด, ราชบุรี, ลพบุรี, ลําพูน, ศรีสะเกษ, สมุทรสงคราม, สระบุรี, สุโขทัย, หนองคาย, หนองบัวลําภู, อํานาจเจริญ, อุดรธานี, อุตรดิตถ์ และอุทัยธานี
ส่วนจังหวัดที่ไม่เคยมีรายงานพบผู้ป่วย 9 จังหวัด คือ กําแพงเพชร, ชัยนาท, ตราด, น่าน, บึงกาฬ, พิจิตร, ระนอง, สิงห์บุรี, อ่างทอง
*********************************** 17 เมษายน 2563
รัฐบาลไทย-ข่าวทำเนียบรัฐบาล-องคมนตรี เปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ำมัน ปตท. จ.สระแก้ว ดูแลสุขภาพประชาชนเบื้องต้น ลดความแออัดผู้รับบริการในโรงพยาบาล
วันจันทร์ที่ 4 พฤศจิกายน 2562
องคมนตรี เปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ํามัน ปตท. จ.สระแก้ว ดูแลสุขภาพประชาชนเบื้องต้น ลดความแออัดผู้รับบริการในโรงพยาบาล
องคมนตรี เปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ํามัน ปตท. จ.สระแก้ว ดูแลสุขภาพประชาชนเบื้องต้น ลดความแออัดผู้รับบริการในโรงพยาบาล
วันนี้ (4 พฤศจิกายน 2562) ที่ จ.สระแก้ว ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วยนายแพทย์ณรงค์ สหเมธาพัฒน์ กรรมการมูลนิธิโรงพยาบาลสมเด็จพระยุพราช นายแพทย์ศุภกิจ ศิริลักษณ์ รองปลัดกระทรวงสาธารณสุข นายแพทย์พิศิษฐ์ ศรีประเสริฐ รองปลัดกระทรวงสาธารณสุข หัวหน้ากลุ่มงานภารกิจด้านสนับสนุนงานบริการสุขภาพ นายแพทย์วันชัย สัตยาวุฒิพงศ์ กรรมการและผู้ช่วยเลขาธิการมูลนิธิโรงพยาบาลสมเด็จพระยุพราช นายแพทย์ภูวดล กิตติวัฒนาสาร ผู้อํานวยการโรงพยาบาลสมเด็จพระยุพราชสระแก้ว นางสาว อรนุช ไวนุสิทธิ์ ประธานกรรมการมูลนิธิโรงพยาบาลสมเด็จพระยุพราช สาขาสระแก้ว นายวิทวัส สวัสดิ์-ชูโต ประธานเจ้าหน้าที่เทคโนโลยีและวิศวกรรม บริษัท ปตท. จํากัด (มหาชน) และนายพัฒนเศรษฐ์ จังคศิริ ผู้ช่วยกรรมการผู้จัดการใหญ่ บริษัท ปตท.จํากัด(มหาชน) เปิดศูนย์ดูแลสุขภาพ “สถานีใส่ใจ” ( Smart Preventive Healthcare )ให้บริการส่งเสริม ป้องกันสุขภาพอัจฉริยะ เพิ่มช่องทางการนัดหมายแพทย์และรับยา ลดแออัดโรงพยาบาล ในปั๊มน้ํามัน ปตท. อ.เมือง จ.สระแก้ว
ศาสตราจารย์เกียรติคุณ นายแพทย์เกษม วัฒนชัย ประธานกรรมการมูลนิธิโรงพยาบาลสมเด็จพระยุพราช กล่าวว่า โครงการศูนย์ส่งเสริมสุขภาพอัจฉริยะในปั๊มน้ํามัน ปตท. ภายใต้ชื่อ "สถานีใส่ใจ" เป็นความร่วมมือระหว่างบริษัท ปตท. จํากัด (มหาชน) มูลนิธิโรงพยาบาลสมเด็จพระยุพราช และรพร.สระแก้ว เพื่อเฉลิมพระเกียรติในหลวงรัชกาลที่ 10 ตลอดจนสนองพระราชปณิธานในการดูแลประชาชน ให้ได้รับความรู้และการรักษาพยาบาลโดยนําเอาเทคโนโลยีใหม่ มาใช้ประโยชน์ในการส่งเสริมดูแลสุขภาพเบื้องต้น และให้ความรู้กับประชาชน รวมถึงเป็นช่องทางพบแพทย์ และรับยา เพื่อให้ประชาชนเข้าถึงบริการตรวจสุขภาพเบื้องต้นได้ทั่วถึง ลดความแออัดโรงพยาบาล ปัจจุบันนําร่อง 2 แห่ง คือ รพร.สระแก้ว และรพร.บ้านดุง เน้นการส่งเสริมสุขภาพและป้องกันโรค
สําหรับศูนย์ดูแลสุขภาพ “สถานีใส่ใจ” แห่งนี้ เปิดให้บริการจันทร์-ศุกร์ เวลา08.00-17.00 น. มีพยาบาลจาก รพร.สระแก้วมาประจํา มีบริการ 5 ด้าน ได้แก่ 1.บริการตรวจสุขภาพ วัดความดัน ชั่งน้ําหนัก วัดส่วนสูง ใช้ระบบคอมพิวเตอร์ช่วยวิเคราะห์ภาวะสุขภาพ 2.บริการระบบปรึกษาแพทย์ทางไกลระหว่างศูนย์ดูแลสุขภาพฯกับแพทย์ที่ รพร.สระแก้ว ( Tele medicine ) เพื่อให้ผู้ป่วยปรึกษากับแพทย์ที่โรงพยาบาลได้ด้วยตัวเอง 3.บริการตู้จําหน่ายยาสามัญประจําบ้าน 4.บริการล็อกเกอร์เก็บยา สามารถแจ้งให้รพร.สระแก้วส่งยามาไว้ที่ล็อกเกอร์สถานีใส่ใจได้ และ 5.บริการแอปพลิเคชัน "ใส่ใจ" สําหรับใช้นัดหมายแพทย์
*************************************** 4 พฤศจิกายน 2562
รัฐบาลไทย-ข่าวทำเนียบรัฐบาล-นายกฯ กำชับแก้ปัญหาไกด์ต่างชาติเถื่อน ยันไม่มีนโยบายสนับสนุนคนต่างชาติเป็นมัคคุเทศก์ พร้อมเร่งรัดการผลิตมัคคุเทศก์หลากหลายภาษาให้เพียงพอ ย้ำรัฐคุมเข้มทัวร์ศูนย์เหรียญ ปกป้องการท่องเที่ยวไทย
วันจันทร์ที่ 17 กรกฎาคม 2560
นายกฯ กําชับแก้ปัญหาไกด์ต่างชาติเถื่อน ยันไม่มีนโยบายสนับสนุนคนต่างชาติเป็นมัคคุเทศก์ พร้อมเร่งรัดการผลิตมัคคุเทศก์หลากหลายภาษาให้เพียงพอ ย้ํารัฐคุมเข้มทัวร์ศูนย์เหรียญ ปกป้องการท่องเที่ยวไทย
รัฐบาลไม่มีนโยบายให้คนต่างชาติมาเป็นมัคคุเทศก์ในประเทศไทย เพราะอาชีพมัคคุเทศก์เป็นหนึ่งในอาชีพที่สงวนไว้สําหรับคนไทยตาม พ.ร.บ.การประกอบธุรกิจของคนต่างด้าว พ.ศ. 2542 และที่ผ่านมากระทรวงการท่องเที่ยวฯ
วันนี้(16กรกฎาคม2560)พลโทสรรเสริญแก้วกําเนิดโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีกล่าวถึงกรณีที่สมาพันธ์สมาคมมัคคุเทศก์เตรียมยื่นหนังสือเพื่อเรียกร้องให้รัฐบาลแก้ไขปัญหามัคคุเทศก์เถื่อนหรือไกด์ต่างชาติเข้ามาแย่งอาชีพไกด์ไทยรวมทั้งบริษัทนําเที่ยวที่พานักท่องเที่ยวไปซื้อสินค้าในร้านค้าเครือข่ายของตนว่าได้รับทราบข้อเรียกร้องดังกล่าวแล้วและได้มอบหมายให้กระทรวงการท่องเที่ยวและกีฬาเป็นหน่วยงานหลักดําเนินการในเรื่องนี้
“รัฐบาลไม่มีนโยบายให้คนต่างชาติมาเป็นมัคคุเทศก์ในประเทศไทยเพราะอาชีพมัคคุเทศก์เป็นหนึ่งในอาชีพที่สงวนไว้สําหรับคนไทยตามพ.ร.บ.การประกอบธุรกิจของคนต่างด้าวพ.ศ. 2542และที่ผ่านมากระทรวงการท่องเที่ยวฯและกองบังคับการตํารวจท่องเที่ยวได้เชิญผู้แทนของบริษัทนําเที่ยวและกลุ่มมัคคุเทศก์ไปหารือเพื่อรับฟังปัญหาและร่วมกันหาแนวทางแก้ไขอย่างต่อเนื่อง”
นายกรัฐมนตรีกล่าวว่าปัญหามัคคุเทศก์ขาดแคลนเป็นปัญหาที่เรื้อรังมานานโดยข้อมูลล่าสุดณวันที่30มิ.ย.60มีมัคคุเทศก์ที่ขึ้นทะเบียนกับกรมการท่องเที่ยวทั้งสิ้น70,655คนเป็นมัคคุเทศก์ทั่วไป46,880คนและมัคคุเทศก์เฉพาะพื้นที่19,154คนซึ่งในจํานวนนี้เป็นกลุ่มที่ใช้ภาษาอังกฤษเป็นหลักมากที่สุดรองลงมาคือจีนและญี่ปุ่นอย่างไรก็ตามยังมีปริมาณไม่เพียงพอต่อกลุ่มนักท่องเที่ยวที่เดินทางมายังประเทศไทยปีละหลายล้านคน
“นายกฯได้สั่งการให้กระทรวงการท่องเที่ยวและกีฬาหารือร่วมกับกระทรวงศึกษาธิการเพื่อร่วมกันวางแผนผลิตมัคคุเทศก์ภาษาต่างๆให้เข้าสู่ตลาดมากขึ้นรวมทั้งพัฒนามัคคุเทศก์ที่มีอยู่ให้สามารถใช้ภาษาที่สามรองรับการเติบโตของอุตสาหกรรมการท่องเที่ยวในปัจจุบันพร้อมกับแนะนําให้มัคคุเทศก์รู้จักพัฒนาทักษะของตนเองให้ตรงกับความต้องการของผู้ประกอบการด้วย”
สําหรับข้อเรียกร้องให้เจ้าหน้าที่กวดขันจับกุมบริษัทนําเที่ยวที่นําชาวต่างชาติมาเป็นมัคคุเทศก์และพานักท่องเที่ยวไปซื้อสินค้าในร้านค้าเครือข่ายของตนนั้นยืนยันว่าเจ้าหน้าที่ได้ออกตรวจและดําเนินคดีกับผู้กระทําผิดทั่วประเทศอย่างต่อเนื่องเข้าตรวจสอบการอบรมขายสิ่งของและให้ข้อมูลที่อาจส่งผลเสียต่อการท่องเที่ยวในภาพรวมพร้อมทั้งยังร่วมมือกับองค์การส่งเสริมการท่องเที่ยวแห่งชาติจีนในการปราบปรามทัวร์ผิดกฎหมายตั้งแต่ต้นน้ําถึงปลายน้ําและตรวจสอบนอมินีก่อนจะออกใบอนุญาตให้แก่ธุรกิจนําเที่ยวด้วย
............................................
รัฐบาลไทย-ข่าวทำเนียบรัฐบาล-‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 [กระทรวงเกษตรและสหกรณ์]
วันพุธที่ 8 เมษายน 2563
‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 [กระทรวงเกษตรและสหกรณ์]
‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 เร่งประมงสรุปมาตรการช่วยเหลือภายในสัปดาห์นี้ ก่อนเสนอ รมว.กษ. เห็นชอบ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่ได้มีการประชุมหารือแนวทางการดําเนินการเพื่อแก้ไขปัญหาของเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 เมื่อวันที่ 31 มี.ค. ที่ผ่านมา ร่วมกับกรมประมง สมาคมอาหารแช่เยือกแข็งไทย เกษตรกรผู้เลี้ยงกุ้งทะเล และ สมาคมผู้ผลิตอาหารสัตว์ไทย และสมาคมผู้ค้าปัจจัยการผลิตสัตว์น้ําไทย โดยที่ประชุมได้รายงานผลกระทบที่ได้รับจากการระบาดของโรคไวรัส COVID-19 เพื่อเร่งหาแนวทางให้ความช่วยเหลือ โดยปัญหาเร่งด่วนที่สุดที่ต้องรีบดําเนินการคือการดูดซับปริมาณผลผลิตลูกกุ้งและกุ้งเนื้อ ที่เกษตรกรผลิตแล้วไม่สามารถจําหน่ายออกไปได้: ซึ่งเบื้องต้นที่ประชุมได้มีข้อสรุป 3 มาตรการ คือ
มาตรการที่ 1 ระยะสั้น รัฐเข้าไปช่วย 80 % ของราคาห้องเย็นซื้อกุ้งจากเกษตรกร ฟาร์มเกษตรกรต้องไม่ใช่ฟาร์มขนาดใหญ่ ในการประเมินข้อมูลผลผลิตส่วนที่เหลือจากความต้องการของห้องเย็นควรจะใช้ตัวเลขผลผลิตที่ห้องเย็นต้องการใช้กุ้งจริงและตัวเลขผลผลิตกุ้งที่ผลิตได้แท้จริง ผลผลิตกุ้งส่วนที่ (เกษตรกรเป็นเจ้าของ) นําฝากห้องเย็นไว้ค่าใช้จ่ายในการฝากเก็บในห้องเย็นในระยะเวลา 3 เดือน โดยรัฐช่วยจ่าย 80% โดยพิจารณาจากโครงสร้างพื้นที่ที่มีผลผลิตกุ้งออกมาปริมาณมาก ถ้าราคากุ้งดีขึ้นเกษตรกรก็สามารถมาไถ่ถอนจากการจํานํา โดยให้ที่ประชุมของคณะกรรมการขับเคลื่อนอุตสาหกรรมกุ้งไทยพิจารณาโครงการช่วยเหลือเกษตรกรผู้เลี้ยงกุ้ง และมีมติมอบหมายให้กรมประมงเสนอโครงการมายังกระทรวงเกษตรและสหกรณ์ภายในวันศุกร์ที่ 9 เมษายน 2563 และนําเสนอให้รัฐมนตรีว่าการกระทรวงเกษตรและสหกรณ์พิจารณา ก่อนจะเสนอต่อคณะรัฐมนตรีเพื่อพิจารณาในวันที่ 21 เมษายน 2563 ต่อไป
มาตรการที่ 2 ระยะกลาง ขึ้นกับสถานการณ์และภาวะความต้องการของตลาดทั้งต่างประเทศและภายในประเทศ โดยตลาดภายในประเทศสร้างความร่วมมือจาก 3 กระทรวง คือ กระทรวงเกษตรและสหกรณ์ กระทรวงพาณิชย์ และกระทรวงคมนาคม สร้างระบบภายในประเทศโดยวางระบบการกระจายผลผลิตทางการเกษตรให้พร้อมกันทั่วประเทศ
มาตรการที่ 3 ลดต้นทุน โดยสั่งการให้กรมประมงทําหนังสือถึงกระทรวงมหาดไทยเพื่อเสนอต่อการไฟฟ้าส่วนภูมิภาคหรือหน่วยงานที่เกี่ยวข้องในการปรับเปลี่ยนการใช้ไฟฟ้าของผู้เลี้ยงกุ้งให้เป็นผู้ใช้ประเภท เกษตรกร ส่วนค่าอาหารกุ้ง และลูกกุ้งให้กรมประมงหาแนวทางขอลดราคา และลูกกุ้งให้ดําเนินการตามโครงการ คชก.
ทั้งนี้ ได้มอบหมายให้หน่วยงานที่เกี่ยวข้องสรุปมาตรการให้แล้วเสร็จภายในวันศุกร์นี้ เพื่อนําเข้าที่ประชุมคณะกรรมการขับเคลื่อนอุตสาหกรรมกุ้งไทย และจะนํามติของคณะกรรมการฯ เสนอให้รัฐมนตรีว่าการกระทรวงเกษตรและสหกรณ์พิจารณาก่อนนําเข้าที่ประชุมคณะรัฐมนตรีต่อไป
รัฐบาลไทย-ข่าวทำเนียบรัฐบาล-รพ.สงขลาเพิ่มการเข้าถึงบริการของผู้ป่วยวิกฤตฉุกเฉิน ด้วยอีอาร์คุณภาพ 2 แห่ง
วันอาทิตย์ที่ 21 มกราคม 2561
รพ.สงขลาเพิ่มการเข้าถึงบริการของผู้ป่วยวิกฤตฉุกเฉิน ด้วยอีอาร์คุณภาพ 2 แห่ง
โรงพยาบาลสงขลา เพิ่มการเข้าถึงบริการดูแลผู้ป่วยวิกฤตฉุกเฉิน ด้วยห้องอีอาร์คุณภาพ 2 แห่ง รองรับการให้บริการของประชาชนในพื้นที่อย่างทั่วถึง ทําให้มีอัตราการรอดชีวิตสูงขึ้น
โรงพยาบาลสงขลา เพิ่มการเข้าถึงบริการดูแลผู้ป่วยวิกฤตฉุกเฉิน ด้วยห้องอีอาร์คุณภาพ 2 แห่ง รองรับการให้บริการของประชาชนในพื้นที่อย่างทั่วถึง ทําให้มีอัตราการรอดชีวิตสูงขึ้น
​นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ ภายหลังตรวจเยี่ยมการบริหารจัดการระบบการแพทย์ฉุกเฉิน ที่ โรงพยาบาลสงขลา อําเภอเมือง จังหวัดสงขลา ว่า กระทรวงสาธารณสุข ได้มุ่งพัฒนาระบบการแพทย์ฉุกเฉินของโรงพยาบาลทุกระดับให้มีมาตรฐาน สามารถจัดบริการให้กับประชาชนได้อย่างรวดเร็วและมีประสิทธิภาพ เพื่อลดอัตราการเสียชีวิตและลดความพิการของผู้ป่วย โดยยกระดับห้องฉุกเฉิน หรือห้องอีอาร์ ให้เป็นห้องอีอาร์คุณภาพ (EMERGENCY QUALITY)มีการเชื่อมโยงระบบการทํางานตั้งแต่ปฐมภูมิ ทุติยภูมิ และตติยภูมิ สามารถให้บริการผู้ป่วยฉุกเฉินได้เบ็ดเสร็จภายในเขตสุขภาพ ด้วยทีมแพทย์เฉพาะทาง เครื่องช่วยชีวิตที่ได้มาตรฐาน รถพยาบาลที่ปลอดภัย มีระบบคัดแยกผู้ป่วยฉุกเฉินชัดเจน ผู้ป่วยวิกฤติต้องได้รับการรักษาด่วน สามารถใช้สิทธิเจ็บป่วยฉุกเฉินรักษาฟรีทุกที่ทุกสิทธิ (UCEP)ตลอด 24 ชั่วโมง
​ นายแพทย์เจษฎา กล่าวต่อว่า โรงพยาบาลสงขลา จังหวัดสงขลา เป็นโรงพยาบาลที่มีห้องอีอาร์คุณภาพ (EMERGENCY QUALITY)ถึง 2 แห่ง เพื่อยกระดับการเข้าถึงบริการ คือ ที่ศูนย์สุขภาพชุมชนเมืองสงขลา ตําบลบ่อยาง อําเภอเมือง จังหวัดสงขลา (โรงพยาบาลสงขลาเดิม) และโรงพยาบาลสงขลา ตําบลพะวง อําเภอเมือง จังหวัดสงขลา ในปัจจุบันมีพยาบาลคัดกรองหน้าห้องฉุกเฉินทุกเวร มีแพทย์เวชศาสตร์ฉุกเฉินเป็นแพทย์ผู้เชี่ยวชาญเฉพาะทางดูแลผู้ป่วยภาวะวิกฤต กําหนดระยะเวลาให้ผู้ป่วยฉุกเฉินวิกฤตอยู่ในห้องฉุกเฉินไม่เกิน 2 ชั่วโมง เพื่อส่งรักษาต่อไป มีการแจ้งสถานะผู้ป่วยอยู่ในขั้นวิกฤตระดับใดให้ญาติทราบผ่านจอโทรทัศน์ นอกจากนี้ยังมีบริการคลินิกนอกเวลาเพื่อลดความแออัดในโรงพยาบาลรวมถึงมีศูนย์รับแจ้งเหตุและสั่งการแพทย์ฉุกเฉินซึ่งมีหน่วยงานตั้งอยู่ที่องค์การบริหารส่วนจังหวัด คอยอํานวยความสะดวกตลอด 24 ชั่วโมง
​ สําหรับในปี 2560 โรงพยาบาลสงขลามีประชาชนแจ้งเหตุผ่านศูนย์แจ้งเหตุและสั่งการฯ ขององค์การบริหารส่วนจังหวัด และสายด่วน 1669 จํานวน 6,202 ครั้ง รถกู้ชีพให้บริการถึงจุดแจ้งเหตุภายในเวลา 8 นาทีคิดเป็นร้อยละ 81.44 มีสถิติการบริการแผนกการแพทย์ฉุกเฉินทั้งที่ศูนย์สุขภาพชุมชนเมืองสงขลาและที่โรงพยาบาลสงขลา รวม 90,606 ครั้ง ในจํานวนนี้เป็นผู้ป่วยเจ็บป่วยฉุกเฉินรุนแรงระดับวิกฤตเพียงร้อยละ2.2 เจ็บป่วยฉุกเฉินระดับปานกลางร้อยละ 57.3 มีอัตราการรอดชีวิตถึงร้อยละ 88 ทั้งนี้เป็นผลมาจากการยกระดับห้องฉุกเฉินให้เป็นห้องอีอาร์คุณภาพซึ่งมีระบบบริการที่สามารถเชื่อมโยงการทํางานของเครือข่ายได้อย่างดีและมีประสิทธิภาพทําให้ประชาชนสามารถเข้าถึงการบริการอย่างสะดวกและรวดเร็ว โทรสายด่วน 1669เพื่อขอรับบริการทางการแพทย์ฉุกเฉิน ได้ตลอด24 ชั่วโมง
รัฐบาลไทย-ข่าวทำเนียบรัฐบาล-รมต.นร.เทวัญ รับมอบ ชุด Isolation Gown 2,000 ชุด จากเครือสหพัฒน์ เพื่อสนับสนุนการปฏิบัติหน้าที่ของบุคลากรทางการแพทย์ และให้โรงพยาบาลที่ขาดแคลนทั่วประเทศ
วันจันทร์ที่ 27 เมษายน 2563
รมต.นร.เทวัญ รับมอบ ชุด Isolation Gown 2,000 ชุด จากเครือสหพัฒน์ เพื่อสนับสนุนการปฏิบัติหน้าที่ของบุคลากรทางการแพทย์ และให้โรงพยาบาลที่ขาดแคลนทั่วประเทศ
รมต.นร.เทวัญ รับมอบ ชุด Isolation Gown 2,000 ชุด จากเครือสหพัฒน์ เพื่อสนับสนุนการปฏิบัติหน้าที่ของบุคลากรทางการแพทย์ และให้โรงพยาบาลที่ขาดแคลนทั่วประเทศ
วันนี้ (27 เมษายน 2563) เวลา 09.00 น. ณ ตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี ในนามรัฐบาลเป็นผู้รับมอบชุด Isolation Gown จํานวน 2,000 ชุด จากเครือสหพัฒน์ นําโดย นางผาสุข รักษาวงศ์ รองประธานกรรมการบริหาร บมจ.สหพัฒนพิบูล โดยมีวัตถุประสงค์เพื่อมอบให้กับศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. นําไปแจกจ่ายสนับสนุนการปฏิบัติหน้าที่ของบุคลากรทางการแพทย์ และให้โรงพยาบาลที่ขาดแคลนทั่วประเทศ
รัฐมนตรีประจําสํานักนายกรัฐมนตรี กล่าวขอบคุณ เครือสหพัฒน์ ที่เล็งเห็นถึงความสําคัญของการปฏิบัติหน้าที่ของบุคลากรทางการแพทย์ เพื่อใช้ในการป้องกันตัวเองในการช่วยเหลือผู้ป่วย ลดการแพร่ระบาดของเชื้อไวรัสโควิด-19 ซึ่งในวันนี้ ปลัดกระทรวงสาธารณสุขได้มาร่วมรับมอบด้วยเช่นกัน และจะนําแจกจ่ายไปยังบุคลากรทางการแพทย์ตามวัตถุประสงค์ของเครือสหพัฒน์
นายบุญชัย โชควัฒนา ประธานกรรมการ บริษัท สหพัฒนพิบูล จํากัด (มหาชน) กล่าวว่า จากสถานการณ์การแพร่ระบาดของเชื้อไวรัสโควิด-19 ส่งผลกระทบต่อประชาชนในวงกว้าง ซึ่งเครือสหพัฒน์ได้มีการผลิตหน้ากากอนามัย เพื่อแจกจ่ายให้ประชาชนที่ขาดแคลน จํานวน 1 ล้านชิ้น และยังเล็งเห็นถึงความสําคัญของบุคลากรที่ปฏิบัติหน้าที่ช่วยเหลือประชาชน โดยคํานึงถึงความปลอดภัยของบุคลากร จึงได้ส่งมอบชุด Isolation Gown ซึ่งเป็นเสื้อกาวน์สําหรับป้องกันการปนเปื้อนของเชื้อโรคและเชื้อไวรัส จํานวน 2,000 ชุด ให้กับทาง ศบค. เพื่อนําไปแจกจ่ายให้โรงพยาบาลที่ขาดแคลน
สําหรับชุด Isolation Gown เป็นชุดที่ได้รับมาตรฐานการใช้งานในโรงพยาบาล ผลิตจากผ้า Polyester Recycle 100% และเคลือบ Teflon โดยผ่านมาตรฐาน AATCC มีคุณสมบัติกันน้ํา อากาศผ่านได้ สามารถนําไปซักแล้วใช้ซ้ําได้ 10 ครั้ง
.............
รัฐบาลไทย-ข่าวทำเนียบรัฐบาล-5 ข้อปฏิบัติสู่อาหารปลอดภัย รับมือโควิด-19
วันเสาร์ที่ 27 มิถุนายน 2563
5 ข้อปฏิบัติสู่อาหารปลอดภัย รับมือโควิด-19
มีวิธีการอย่างไรบ้างนะ